PMIndiaData/PMIndiaSum huggingface dataset:
وزیر اعظم نےسہاس یتی راج کوپیرالمپکس  کھیلوں  کے بیڈ منٹن مقابلےمیں چاندی کا تمغہ جیتنے کے لئے مبارکباد دی

وزیراعظم جناب نریندر مودی نےٹوکیو میں منعقد پیرالمپکس کھیلوں کے بیڈ منٹن مقابلے میں چاندی کا تمغہ جیتنے کے لئےسہاس یتی راج کو مبارکباد پیش کی ہے۔ ایک ٹوئیٹ میں وزیر اعظم نے کہا؛ ’’سروس اور کھیلوں کا شاندار سنگم! ڈی ایم جی بی نگر سہاس یتی راج نے اپنے غیر معمولی کھیل مظاہرے سے پورے ملک کی توجہ اپنی طرف مبذول کرلی ہے۔ بیڈ منٹن میں چاندی کا تمغہ حاصل کرنے کے لئے انہیں مبارکباد۔ مستقبل کی ان کی کاوشوں کے لئے نیک خواہشات‘‘
وزیراعظم نے سَر چھوٹو رام جی کو اُن کے یوم پیدائش پر خراج عقیدت پیش کیا

نئی دلی،24؍ نومبر،وزیر اعظم جناب نریندر مودی نے سرچھوٹو رام جی کو ان کے یوم پیدائش پر خراج عقیدت پیش کیا ہے۔ کاشتکاروں کے تئیں ان کی خدمات کو یادکرتے ہوئے وزیراعظم نے کہا کہ سرچھوٹو رام جی نے نہ صرف کسانوں کے حقوق کے لئے ہی جدوجہد نہیں کی، بلکہ وہ سماج کے کامگاروں، محروموں اور استحصال زدہ طبقے کی بھی آواز بنے۔ سماج کی فلاح و بہبود کے لئے ان کی خدمات کو ہمیشہ یاد رکھا جائے گا۔
مرکزی کابینہ نے طبی تحقیق کی ہندوستانی  کونسل  اور جرمنی کی ڈایشے فورسچنگس جیم انشافٹ ای۔وی (ڈی ایف جی) کے درمیان دستخط شدہ مفاہمت نامے کو  منظوری دی

وزیر اعظم جناب نریندر مودی کی زیر صدارت مرکزی کابینہ نے طبی تحقیق کی ہندوستانی کونسل (آئی سی ایم آر) اور جرمنی کی ڈایشے فورسچنگس جیم انشافٹ ای۔وی (ڈی ایف جی)،کے درمیان دسمبر 2021 میں دستخط اور حکومت ہند کے (کاروباری لین دین) ) ضابطہ، 1961 کے دوسرے شیڈیول کے ضابطہ 7(ڈی) (i) کے مطابق مفاہمت نامے سے واقف کرایا گیا۔ ایم او یو کے مقاصد: اس میں طبی سائنس/صحت کی تحقیق کے شعبے میں تعاون شامل ہے جس میں ٹاکسیکولوجی، نظرانداز شدہ (ٹرپیکل) بیماریاں، غیر معمولی بیماریاں اور باہمی دلچسپی کے دیگر شعبوں میں تعاون شامل ہے۔ سائنسی تحقیق اور تکنیکی ترقی کے شعبے میں تعاون میں سائنسی تحقیقی منصوبوں کی مشترکہ فنڈنگ کے ساتھ ساتھ محققین کا تبادلہ، مشترکہ سیمینارز، سمپوزیا اور ورکشاپس کی فنڈنگ شامل ہے جو اعلیٰ سائنسی معیار کے ہوں گے اور سائنسی اعتبار سے اہم سائنس کی پیش رفت کیلئے فائدہ مند ہوں گے۔ مالی اثر: سائنسی تحقیق اور تکنیکی ترقی کے تعاون میں سائنسی تحقیقی منصوبوں کی مشترکہ فنڈنگ کے ساتھ ساتھ محققین کا تبادلہ، مشترکہ سیمینارز، سمپوزیا اور ورکشاپس کی فنڈنگ شامل ہے جو اعلیٰ سائنسی معیار کے ہوں گے اور سائنسی طور پر اہم سائنس کی ترقی کے لیے فائدہ مند ہوں گے۔ ۔۔۔۔۔۔۔۔ ۔ ۔۔۔۔۔۔۔۔۔۔۔۔ ۔ ۔ ۔۔۔۔۔۔۔۔۔۔ ۔ ۔۔۔۔۔۔۔۔۔۔۔۔ ۔۔۔۔۔۔۔۔۔۔۔۔۔۔ ( ش ح – ع ح)
وزیر اعظم نے دین دیال اپادھیائے  کے مجسمے کی نقاب کشائی کی اوردین دیال اپادھیائے میموریل کو قوم کے نام وقف کیا

نئی دلّی، 16 جنوری / وزیر اعظم جناب نریندر مودی نے وارانسی میں دین دیال اپادھیائے کے مجسمے کی نقاب کشائی کی اور دین دیال اپادھیائے میموریل کو قوم کے نام وقف کیا۔ انہوں نے تیسری کارپوریٹ ٹرین مہا کال ایکسپریس کو بھی جھنڈی دکھا کر روانہ کیا جو کہ تین جیوتر لنگ تیرتھ مقامات وارانسی، اجین اور اونکار ایشور کو جوڑتی ہے۔ انہوں نے 430 بستروں والے ایک سپر اسپیشلٹی سرکاری اسپتال سمیت 36 ترقیاتی پروجیکٹوں کا افتتاح کیا اور 14 ترقیاتی پروجیکٹوں کا سنگ بنیاد رکھا۔ وارانسی میں پنڈت دین دیال اپادھیائے میموریل سینٹر کے اجتماع سے خطاب کرتے ہوئے وزیر اعظم جناب نریندر مودی نے کہا کہ آج یہ خطہ اپنے نام ’پڑاؤ‘ کے مطابق پنڈت دین دیال اپادھیائے میموریل کو مربوط کرتا ہے۔ یہ ایک ایسے مرحلے پر فروغ پائے گا جہاں خدمت، قربانی، نا انصافی اور مفاد عامہ سب ایک ساتھ یکجا ہوں گے۔ وزیر اعظم نے کہا کہ اب یہ یاد گاری مقام ا ور باغ، جہاں یہ عظیم مجسمہ نصب کیا گیا ہے، پنڈت دین دیال اپادھیائے جی کے افکار اور خیالات کے تقلید کرنے کے لئے مسلسل ترغیب دیتا رہے گا۔ وزیر اعظم نے کہا کہ دین دیال اپادھیائے جی نے ہمیں انتودیہ کا راستہ دکھایا تھا، جو کہ معاشرے کے آخری فرد تک کی ترقی کا ضامن ہے۔ وزیر اعظم نے کہا کہ اس نظرئیے سے ترغیب پا کر، اکیسویں صدی کا بھارت انتودیہ کے لئے کام کر رہا ہے۔ انہوں نے مزید کہا کہ اس مقدس موقع پر تقریباً 1250 کروڑ روپئے کی مالیت کے پروجیکٹ جو کہ لانچ کئے گئے ہیں، ان سے وارانسی سمیت تمام پوروانچل کو فائدہ پہنچے گا۔یہ تمام پروجیکٹ گزشتہ پانچ برسوں سے کاشی سمیت تمام پورانچل کی تجدید نو کا حصہ رہے ہیں۔ ان برسوں کے دوران وارانسی ضلع کی ترقی کے لئے تقریباً 25 ہزار کروڑ روپئے کی مالیت کے ترقیاتی کام مکمل کئے گئے ہیں۔ وزیر اعظم نے کہا کہ حکومت نے سڑکوں، شاہراہوں، آبی گزر گاہوں، ریلویز، خصوصاً متعلقہ انفراسٹرکچر کو اعلیٰ ترین ترجیح دی ہے۔ ان ترقیاتی کاموں کی بدولت قوم نہ صرف پیش رفت کر رہی ہے، بلکہ روزگار کے مواقع بھی پیدا ہو رہے ہیں خاص طور پر سیاحت پر مبنی روزگار، جس کی کاشی اور گرد و نواح کے علاقوں میں زبردست صلاحیت موجود ہے۔ انہوں نے مزید کہا کہ چند روز قبل سری لنکا کے صدر، جنہوں نے یہاں کا دورہ کیا تھا، یہاں کے مذہبی ماحول سے سحر زدہ ہو گئے تھے۔ وزیر اعظم نے کہا کہ اس مقدس موقع پر بابا وشو ناتھ کے شہر کو اونکاریشور اور مہا کالیشور سے جوڑنے والی، مہا کال ایکسپریس کو بھی شروع کیا جا رہا ہے۔ سپر اسپیشلٹی اسپتال، جس کا 2016 کے دوسرے نصف میں بنارس ہندو یونیورسٹی (بی ایچ یو) میں سنگ بنیاد رکھا گیا تھا، اب افتتاح کیا جا رہا ہے۔ محض 21 مہینوں میں 430 بستر والا یہ اسپتال کاشی اور پوروانچل کے لوگوں کی خدمت کے لئے تیار ہے۔ دین دیال جی کے افکار و خیالات کے مطابق خود انحصاری اور اپنی مدد آپ کا فارمولہ تمام اسکیموں پر لاگو ہونا چاہئیے۔ وزیر اعظم نے کہا کہ یہ نظریہ حکومت کے منصوبوں اور حکومت کے کلچر پر لاگو کرنے کے لئے لگا تار کوششیں کی جا رہی ہیں۔ وزیر اعظم نے اس امر پر زور دیا کہ حکومت معاشرے کے آخری فرد تک پہنچنے اور ترقیاتی فوائد ان تک پہنچانے کے لئے مسلسل کام کر رہی ہے۔ وزیر اعظم نے مزید کہا کہ اب صورت حال بدل رہی ہے اور معاشرے کے آخری فرد تک کو اعلیٰ ترین ترجیح دی جا رہی ہے۔ ۔۔۔۔۔۔ ٰ م۔ ر۔ر۔ .
بھارت اور سری لنکا کے مابین اطلاعاتی ٹیکنالوجی اور الیکٹرانکس کے شعبے میں تعاون کو فروغ دینے سے متعلق مفاہمتی عرضداشت

نئی دہلی، 14؍مارچ / مرکزی کابینہ کو وزیراعظم جناب نریندرمودی کی قیادت میں ، بھارت اور سری لنکا کے مابین اطلاعاتی ٹیکنالوجی اور الیکٹرانکس کے شعبے میں تعاون کو فروغ دینے سے متعلق مفاہمتی عرضداشت سے آگاہ کیا گیا ۔ اس مفاہمتی عرضداشت پر 15جنوری 2018 پر قانون و انصاف اور الیکٹرانکس و اطلاعاتی ٹیکنالوجی کےو زیر جناب روی شنکر پرساد کے دورۂ سری لنکا کے دوران دستخط ہوئے تھے۔ مذکورہ مفاہمتی عرضداشت کا مقصد یہ ہے کہ ای-حکمرانی، کم سے کم حکمرانی، ای- پبلک خدمات بہم رسانی، سائبر سلامتی، سافٹ ویئر ٹیکنالوجی پارکوں، اسٹارٹ اَپ ایکو نظام وغیرہ کے سلسلے میں قریبی تعاون کو فروغ دیا جائے۔ مذکورہ مفاہمتی عرضداشت کا نفاذ آئی ٹی اور ای پر مشتمل ایک ورکنگ گروپ کی تشکیل کے ذریعے عمل میں آئے گا۔ یہ ورکنگ گروپ طرفین کے نمائندگان پر مشتمل ہوگا۔ بی ٹو بی اور جی ٹو جی دونوں شعبوں میں آئی سی ٹی باہمی تعاون کو بڑھاوا دیا جائے گا۔ پس منظر: الیکٹرونکس اور اطلاعاتی ٹیکنالوجی کی وزارت کو یہ ذمہ داری سونپی گئی ہے کہ وہ اطلاعاتی ٹیکنالوجی اور مواصلاتی ٹیکنالوجی کے شعبوں میں باہمی اور علاقائی فریم ورک برائے تعاون کے مطابق ابھرتے ہوئے اور سرفہرست بین الاقوامی تعاون کو فروغ دے۔ وزارت نے مختلف ممالک کے اپنے ہم رتبہ اداروں/ایجنسیوں کے ساتھ قریبی تعاون کو بڑھاوا دینے کیلئے مفاہمتی عرضداشتوں /معاہدات پر دستخط کئے ہیں اور آئی سی ٹی کے شعبے میں اطلاعات کے تبادلے کا راستہ ہموار کیا ہے۔ مختلف ممالک کے ساتھ اس تعاون کو مزید بڑھانے کی غرض سے خصوصاً حکومت ہند کی جانب سے کئے گئے نئے اقدامات مثلاً ڈیجیٹل انڈیا کے پس منظر میں تعاون کو بڑھاوا دینے کیلئے ٹیکنالوجی کے شعبے میں نئے کاروباری مواقع کی تلاش کی ضرورت میں اضافہ ہوا ہے۔ وزیراعظم نے 2015 میں سری لنکا کا دورہ کیا تھا اور اس دورے نے بھارت کے ذریعے اپنے ہم سایہ کو ترجیح دینے کی پالیسی کو عملی جامہ پہنانے کیلئے ماحول سازگار بنایا تھا۔ آئی ٹی کے شعبے میں تعاون کو بڑھانے کیلئے کولمبو میں بھارتی مشن اور وزارت خارجہ نے ایک ایسا فریم ورک وضع کرنے پر زور دیا ہے، جو سرگروم تعاون کو بڑھاوا دے گا۔ اس سلسلے میں وزارت نے آئی سی ٹی شعبوں میں مخصوص توجہ والے تعاون کیلئے ایک جامع مفاہمتی عرضداشت کو حتمی شکل دی ہے۔ خصوصی توجہ والے شعبوں میں ای-حکمرانی، سائبر سلامتی، بی ٹو بی شراکت داری، آئی ٹی تعلیم اور تحقیق /جدت طرازی وغیرہ شامل ہیں۔
مرکزی کابینہ نے اسٹیل (فولاد)کی تعمیر میں استعمال ہونے والے کوکنگ کول کے تعلق سے آپسی تعاون پر ہندوستان اور روسی فیڈریشن کے درمیان مفاہمتی عرضداشت(ایم او یو)کو منظوری دی

نئی دہلی،14؍جولائی2021: وزیر اعظم جناب نریندر مودی کی صدارت میں مرکزی کابینہ نے کوکنگ کول کے تعلق سے آپسی تعاون پر ہندوستان کی اسٹیل کی وزارت اور روسی فیڈریشن کی وزارت توانائی کے درمیان مفاہمتی عرضداشت (ایم او یو)کو منظوری دے دی ہے۔ کوکنگ کول کا استعمال اسٹیل کی تعمیر میں کیا جاتا ہے۔ فائدے: اس مفاہمتی عرضداشت سے پورے اسٹیل شعبے کو اِن پُٹ لاگت کم ہونے کا فائدہ ملے گا۔اس سے ملک میں اسٹیل کی لاگت میں کمی آئے گی اور اس سے یکسانیت اور جامعیت کو فروغ ملے گا۔ ہندوستان اور روس کے درمیان کوکنگ کول شعبے میں تعاون کے لئے یہ مفاہمتی عرضداشت (ایم او یو)ایک ادارہ جاتی انتظام مہیا کرے گی۔ اس مفاہمتی عرضداشت (ایم او یو)کا مقصد اسٹیل کے شعبے میں بھارت سرکار اور روسی حکومت کے درمیان تعاون کو مضبوط کرنا ہے۔ تعاون میں شامل سرگرمیوں کا مقصد کوکنگ کول کے ذرائع میں تنوع لانا ہے۔
وزیر اعظم نے نئی پارلیمنٹ عمارت کی چھت پر قومی نشان کی نقاب کشائی کی

وزیر اعظم جناب نریندر مودی نے آج صبح نئی پارلیمنٹ عمارت کی چھت پر قومی نشان کی نقاب کشائی کی۔ وزیر اعظم نے ٹوئیٹ کیا: آج صبح مجھے نئی پارلیمانی عمارت کی چھت پر قومی نشان کی نقاب کشائی کرنے کا اعزاز حاصل ہوا۔ وزیر اعظم نے نئی پارلیمنٹ کی تعمیر میں لگے شرم جیوؤں کے ساتھ بات چیت بھی کی۔ ’’پارلیمنٹ کی تعمیر کے کاموں میں لگے شرم جیوؤں کے ساتھ میری خوشگوار بات چیت ہوئی ہمیں ان کی کوششوں پر فخر ہے اور ہماری قوم کے لئے ان کی دین کو ہم ہمیشہ یاد رکھیں گے۔‘‘ قومی نشان کانسےکا بنا ہوا ہے اور اس کا مجموعی وزن 9500 کلو گرم اور اونچائی 6.5 میٹر ہے۔ اسے نئی پارلیمانی عمارت کے داخلے کے کمرے کے اوپر نصب کیا گیا ہے۔ قومی نشان کو سہارا دینے کے لئے اسٹیل کا ایک ڈھانچہ بنایا گیا ہے جس کا وزن 6500 کلو گرام کے قریب ہے۔ نئی پارلیمانی عمارت کی چھت پر قومی نشان کی ابتدائی مرحلے سے آخری مرحلے تک تیاری آٹھ مختلف مرحلوں میں ہوئی اور مٹی سے ماڈلنگ کمپوٹرگرافک کانسے کا کام اور زنگ وروغن کیا گیا۔
وزیراعظم پہلے کھیلوں انڈیا یونیورسٹی کھیل کود کا آغاز کریں گے

نئی دہلی،21؍فروری،وزیراعظم جناب نریندر مودی 22 فروری 2020 کو بھوبنیشور میں ہونے والے پہلے کھیلو انڈیا کھیل کود کی افتتاحی تقریب سے خطاب کریں گے۔ جناب مودی ان کھیلوں کا ویڈیو کانفرنسنگ کے ذریعے افتتاح کریں گے۔ کھیلو انڈیا یونیورسٹی کھیل کود کا انعقاد حکومت ہند نے اڈیشہ کی ریاستی حکومت کے ساتھ کیا ہے۔ وزیراعظم نریندر مودی کے نظریئے پر قائم کھیلو انڈیا پروگرام ملک میں کھیلے جانے والے تمام کھیلوں کے لئے بنیادی سطح پر ایک مضبوط فریم ورک تیار کرکے بھارت میں کھیل کود کے کلچر میں پھر سے جان ڈالنے اور بھارت کو کھیل کود کے ایک عظیم ملک کے طور پر قائم کرنے کی خاطر متعارف کرایا گیا تھا۔ کھیلو انڈیا یونیورسٹی کھیل کود کا انعقاد 22 فروری یکم مارچ 2020 تک بھوبنیشور میں ہوگا۔ یہ بھارت میں یونیورسٹی کی سطح پر منعقد اب تک کے سب سے بڑے مقابلے ہیں، جس میں ملک بھر کی 150 سے زیادہ یونیورسٹیوں کے تقریبا 3500 کھلاڑی شرکت کریں گے۔ ان کھیل کود میں 17 کھیل یعنی تیر اندازی ، ایتھلیٹکس ، مکے بازی ، شمشیر زنی، جو ڈو ، تیر اکی ، ویٹ لفٹنگ ، کشتی ، بیڈ منٹن ، باسکٹ بال ، فٹ بال، ہاکی ، ٹینس، ٹیبل ٹینس، والی بال، رگبی اور کبڈی شامل ہیں۔ ۔۔۔۔۔۔۔۔۔۔۔۔۔۔۔۔۔۔ ۰۰۰۰۰۰۰۰ (م ن-وا- ق ر)
وزیر اعظم نریندر مودی نے آج کی پدم ایوارڈ تقریب کی جھلکیاں مشترک کی

وزیر اعظم جناب نریندر مودی نے آج کی پدم ایوارڈز تقریب کی کچھ جھلکیاں مشترک کیں، جس میں زندگی کے مختلف شعبوں سے تعلق رکھنے والی ممتاز شخصیتوں کو ایوارڈز عطا کیا گیا تھا۔ ایک ٹوئٹ میں وزیر اعظم نے کہا؛ ’’آج کی تقریب کی کچھ جھلکیاں جس میں زندگی کے مختلف شعبوں سے تعلق رکھنے والی ممتاز شخصیتوں کو پدم سے نواز ا گیا۔‘‘ Glimpses from today’s ceremony in which Padma Awards were conferred on distingd
کابینہ نے، قابل قبول گارنٹی کی حد میں  اضافے کے لئے ایمرجنسی   کریڈٹ لائن  گارنٹی اسکیم   کے فنڈ  میں   اضافے کو منظوری دی

وزیر اعظم جناب نریندر مودی کی صدارت میں مرکزی کابینہ نے ایمرجنسی کریڈٹ لائن گارنٹی اسکیم (ای سی ایل جی ایس)کی حد کو 50000 کروڑروپے کا اضافہ کرتے ہوئے 4.5 لاکھ کروڑروپے سے بڑھاکر 5 لاکھ کروڑروپے کرنے کو منظوری دی ہے۔ ساتھ ہی خصوصی طور پر مہمان نوازی اور متعلقہ شعبوں کی صنعتوں کے لئے اضافی رقم مقرر کی گئی ہے ۔یہ اضافہ مہمان نوازی اور متعلقہ صنعتوں کے کووڈ -19 عالمی وبا کی وجہ سے ہونے والے سخت نقصانا ت کے پیش نظر کیا گیا ہے۔ نفاذ کا پروگرام : ای سی ایل جی ایس ایک جاری اسکیم ہے۔مہمان نوازی اور متعلقہ شعبوں کی صنعتوں کے لئے نافذ ہونے والی اسکیم کی رقم میں 50000 کروڑروپے کا اضافہ کیا گیا ہے۔ یہ اسکیم 31 مارچ 2023 تک جاری رہے گی۔ اثر ات : ای سی ایل جی ایس پہلے سے ہی جاری ایک اسکیم ہے اور مہمان نوازی اور متعلقہ شعبوں کو کووڈ-19 عالمی وبا سے ہونے والے نقصانات کے پیش نظر حکومت نے ان شعبوں کی صنعتوں کے لئے خصوصی طور پر 50000 کروڑ روپے کی رقم مقرر کی ہے۔اس اضافے سے ان شعبوں کی صنعتوں کو راحت ملنے کی امید ہے ،جس کی کہ بہت زیادہ ضرورت تھی۔ اس میں قرض فراہم کرانے والے ادارے کم لاگت پر 50000 کروڑروپے تک کا اضافی قرض فراہم کرائیں گے ،جس سے یہ کاروباری ادارے اپنی کام کاجی ضرورتوں کو پورا کرسکیں اور اپنا کاروبار جاری رکھ سکیں ۔ ای سی ایل جی ایس کے تحت پانچ اگست 2022 تک تقریباََ 3.67 لاکھ کروڑروپے کے قرض منظور کئے گئے ہیں۔ پس منظر : اس عالمی وبا نے زیادہ قریبی رابطے والے شعبوں ،خصوصی طورپر مہمان نوازی اور متعلقہ شعبوں کو بری طر ح متاثر کیا ہے۔دوسرے شعبے تو بحالی کے راستے پر تیزی سے بڑھ گئے ، لیکن ان شعبوں کے لئے مزید مدت تک تعاون کی مانگ جاری رہی،جس کا تقاضہ تھا کہ ان کے باقی رہنے اور بحالی کے لئے مناسب اقدامات کئے جائیں۔ اس کےعلاوہ ان شعبوں میں بہت زیادہ لوگوں کے روز گار کی وجہ سے دیگر شعبوں کے ساتھ بھی اس کا براہ راست یا بالواسطہ تعلق ہے،اس لئے مجموعی اقتصادی بحالی کی مدد کے لئے ان کی بحالی بھی ضروری ہے۔اس بات کو تسلیم کرتے ہوئے مرکزی بجٹ 23-2022 میں ای سی ایل جی ایس کی مدت کو مارچ 2023 تک آگے بڑھانے اور ای سی ایل جی ایس کے گارنٹی کَور کی حد میں 50000 کروڑروپے کا اضافہ کرکے مجموعی کور کو پانچ لاکھ کروڑروپے کرنے کا اعلان کیا گیا تھا۔ساتھ ہی مہمان نوازی اور متعلقہ شعبے کی صنعتوں کے لئے خصوصی طور پر اضافی رقم مقررکی گئی ۔ ٹیکہ کاری کی سطح میں اضافے، پابندیوں کو بتدریج ہٹائے جانے اور مجموعی اقتصادی بحالی کی وجہ سے ان شعبوں کے لئے بھی مانگ میں مسلسل اضافہ ہورہا ہے ۔ اس اضافی گارنٹی کَور سے ان شعبوں کی بھی بحالی میں تعاون کی توقع ہے۔
روسی فیڈریشن کےوزیر خارجہ سرگئی لاؤروف نے وزیراعظم جناب نریندر مودی سے ملاقات کی

نئی دہلی،15؍جنوری،روسی فیڈریشن کے وزیر خارجہ سرگئی لاؤروف نے، جو رائے سینا مذاکرات میں شرکت کے لئے بھارت کے دورے پر ہیں، آج وزیراعظم جناب نریندرمودی سے ملاقات کی۔ وزیر خارجہ لاؤروف نے روسی فیڈریشن کے صدر جناب ولادیمیر پوتن کی جانب سے وزیراعظم کو نئے سال کی مبارکباد پیش کی۔ وزیراعظم نے بھی گرمجوشی سے اس مبارکباد کا جواب دیتے ہوئے نئے سال میں روس کے عوام کے لئے امن اور خوشحالی کی نیک خواہشات پیش کی۔ وزیراعظم نے 13؍ جنوری 2020 کو ٹیلیفون پر صدر پوتن کے ساتھ وسیع امور پر ہوئی بات چیت کا حوالہ دیااور اس بات کو اجاگر کیا کہ پچھلے سال دونوں ملکوں کے درمیان خصوصی اور کلیدی ساجھیداری میں کافی پیش رفت ہوئی ہے۔ وزیر خارجہ لاؤروف نے بتایا کہ صدر پوتن مئی 2020 میں یوم فتح کی 75ویں سالگرہ کی تقریب میں شرکت کے لئے اورجولائی میں برکس اور ایس سی او کانفرنسوں میں شرکت کےلئے وزیراعظم کے دورے کے منتظر ہیں۔ وزیراعظم نےاس سال مختلف مواقع پر صدر پوتن کے ساتھ ملاقاتوں کا خیر مقدم کرتےہوئے کہا کہ وہ بھی اس سال سالانہ باہمی سربراہ میٹنگ کےلئے صدر پوتن کی میزبانی کرنے کے منتظر ہیں۔ وزیراعظم نے اس بات کو اجاگرکیا کہ 20119 میں دونوں ملکوں کے درمیان کئی اہم فیصلے کئے گئے اور ان کے نتائج برآمد ہوئے ہیں۔ انہوں نے سفارش کی کہ سال 2020کو، جو بھارت اور روسی فیڈریشن کے درمیان کلیدی ساجھیداری کے قیام کی 20ویں سالگرہ بھی ہے، یہ سال پچھلے فیصلوں کو نافذ کرنے کا سال ہونا چاہئے۔ وزیر خارجہ لاؤروف نے کلیدی، بین الاقوامی اور علاقائی امور پر روس کے موقف سے وزیراعظم کو مطلع کیا۔ ۰۰۰۰۰۰۰۰ (م ن-وا-ک ا)
وزیراعظم   نریندر مودی نے 2001 میں  پارلیمنٹ پر دہشت گردانہ  حملے کے شہداء کو خراج عقیدت پیش کیا

وزیر اعظم جناب نریندر مودی نے 2001 کے پارلیمنٹ پر دہشت گردانہ حملے کے دوران شہید ہونے والوں کو زبردست خراج عقیدت پیش کیا ہے۔ ایک ٹویٹ میں، وزیر اعظم نے کہا؛ ’’ان شہدا کو پیش ہے خراج عقیدت جو 2001 کے پارلیمنٹ پر دہشت گردانہ حملوں کے دوران شہید ہوئے تھے۔ ہم ان کی خدمات، بہادری اور قربانی کو کبھی نہیں بھولیں گے‘‘۔ ۔۔۔۔۔۔۔۔۔۔۔ ش ح۔ ا گ۔ ن ا۔
مرکزی کابینہ نے آندھراپردیش کے وشاکھاپٹنم میں پیٹرولیم اور توانائی ک

نئی دہلی،12۔اپریل ،وزیراعظم جناب نریندرمودی کی سربراہی میں مرکزی کابینہ نے آندھرپردیش میں وشاکھاپٹنم میں پارلیمنٹ کے ایک قانون کے ذریعے قومی اہمیت کے انسٹی ٹیوٹ کے طورپر انڈین انسٹی ٹیوٹ آف پیٹرولیم اور توانائی (آئی آئی پی ای) کے قیام کو منظوری دے دی ہے۔ انسٹی ٹیوٹ کو اسی طرح ڈگریاں دینے کے لئے حکمرانی ڈھانچہ اور قانونی اختیارحاصل ہوگا، جس طرح آئی آئی ٹی کو حاصل ہے۔ کابینہ نے آئی آئی پی ای کے قیام کے لئے 655.46کروڑروپے کی بھی منظوری دے دی ہے۔ آندھرپردیش حکومت نے وشاکھاپٹنم ضلع میں سیباورم منڈل میں آئی آئی پی ای کے قیام کے لئے مفت 200 ایکڑزمین مختص کی ہے۔ آئی آئی پی ای کا 18اپریل 2016 کو اے پی سوسائٹی رجسٹریشن ایکٹ کے ایک سوسائٹی کےطورپراندراج ہوا ہے۔ آندھرایونیورسٹی کیمپس سے 17-2016 کے تعلیمی سال سے آئی آئی پی ای کا ایک عارضی کیمپس قائم کیاگیا ہے۔ م ن ۔ ح ا ۔ ک ا )
وزیراعظم نے تھیئٹر کی نامور شخصیت  ابراہیم القاضی کے انتقال پر اظہار تعزیر کیا

نئی دہلی، 4 اگست 2020، وزیراعظم جناب نریندر مودی نے تھیئٹر کی نامور شخصیت ابراہیم القاضی کے انتقال پر اظہار تعزیت کیا ہے۔ ایک ٹوئٹ میں وزیراعظم نے کہا، ‘‘جناب ابراہیم القاضی کو ٹھیئٹر کو بھارت بھر میں زیادہ مقبول اور قابل رسائی بنانے کی ان کی کوششوں کے لئے یاد کیا جائے گا۔آرٹ اور کلچر کی دنیا کے لئے ان کی خدمات بھی قابل ذکر ہیں۔ ان کے انتقال سے مجھے رنج ہوا ہے۔اس موقع پر میں ان کے اہل خانہ اور دوستوں کے غم میں شریک ہوں۔ان کی روح کو سکون ملے ’’۔ ۔۔۔۔۔۔۔۔۔۔۔ م ن۔ ا گ۔ن ا۔
راجستھان کے یوم ریاست کے دن کے موقع پر راجستھان کے عوام کو وزیر اعظم کی مبارکباد

وزیر اعظم نے راجستھان کے عوام کو ان کے ریاست کے دن کے موقع پر مبارکباد پیش کی ہے۔ ایک پیغام میں جناب نریندر مودی نے کہا ہے ، ’’راجستھان کے عوام کو ان کی جرأت، شجاعت اور بہادری کے لیے جانا جاتا ہے۔ میری دعا ہے کہ یہ ریاست ترقی کے راستے پر اسی طرح ہمہ گیر انداز میں آگے بڑھتی رہے۔‘‘
وزیر اعظم نے گاندھی جینتی کے موقع پر گاندھی اسمرتی میں دعائیہ میٹنگ میں شرکت کی

وزیر اعظم جناب نریندر مودی نے آج گاندھی جینتی کے موقع پر گاندھی اسمرتی میں ایک دعائیہ میٹنگ میں شرکت کی۔ وزیر اعظم نے ٹویٹ کیا: ”#گاندھی جینتی کے موقع پر گاندھی اسمرتی میں ایک دعائیہ اجلاس میں شرکت کی۔“
وزیر اعظم نے دوا سازی کے شعبے کی  پہلی عالمی اختراعی سمٹ کا افتتاح کیا

نئی دہلی،18 نومبر، 2021/وزیراعظم جناب نریندر مودی نے دوا سازی کے شعبے کی پہلی عالمی اختراع سمٹ کا افتتاح کیا۔ مرکزی وزیر ڈاکٹر منسکھ مانڈاویا اس موقعے پر موجود تھے۔ اجتماع سے خطاب کرتے ہوئے وزیراعظم نے کہا کہ عالمی وبا کی وجہ سے دوا سازی کا شعبہ خاص توجہ کا مرکز بن گیا ہے۔ خواہ وہ طرز زندگی ہو یا دوائیں، دواؤں سے متعلق ٹکنالوجی ہو یا ویکسین ، حفظاں صحت کے ہر پہلو کو پچھلے دو سال میں عالمی توجہ حاصل ہوئی ہے۔ اس ضمن میں وزیر اعظم نے کہا کہ بھارت کی دوا سازی کی صنعت میں چیلنج کو قبول کرنے تک کی صلاحیت پیدا ہوئی ہے۔ جناب مودی نے کہا ’’بھارت کے حفظان صحت کے شعبے کو جو عالمی اعتماد حاصل ہوا ہے اس کی وجہ سے حالیہ دنوں میں بھارت کو دوا سازی کی دنیا کہا جا رہا ہے۔ ‘‘ وزیر اعظم نے وضاحت کی ’’تندرستی کی ہماری تاریخ محض جسمانی حدوں تک محدود نہیں ہے ۔ ہم پورے بنی نوع انسان کی خوشحالی میں یقین رکھتے ہیں۔ اور ہم نے اس جذبے کا اظہار کووڈ – 19 عالمی وبا کے دوران پوری دنیا کے سامنے کیا ہے۔ ‘‘وزیر اعظم نے کہا کہ عالمی وبا کے دوران ’’ہم نے زندگی بچانے والی دوائیں اور طبی سامان عالمی وبا کے ابتدائی مرحلے میں 150 سے زیادہ ملکوں کو برآمد کیا ۔ ہم نے اس سال تقریباً 100 ملکوں کو 65 ملین سے زیادہ کووڈ ویکسین برآمد بھی کی ہیں۔‘‘ وزیراعظم نے اختراع کے لیے ایک نظام تیار کرنے کا خاکہ پیش کیا جس سے بھارت دوا کی دریافت کرنے اور اختراعی طبی آلات ایجاد کرنے میں ایک رہنما ملک بن جائے گا۔ انہوں نے کہا کہ سبھی متعلقہ فریقوں کے ساتھ بڑے پیمانے پر صلاح مشورے پر مبنی پالیسی تیار کی جا رہی ہے۔ وزیراعظم نے کہا کہ بھارت کے پاس ایسے سائنسداں اور ٹکنالوجی کے ماہرین موجود ہیں جن میں صنعت کو اور زیادہ اونچائیوں پر لے جانے کی صلاحیت ہے۔ انہوں نے یہ بھی کہا ’’اس طاقت کو بھارت نے موقعے تلاش کرنے اور مصنوعات سازی کو فروغ دینے نئے موقعوں کی تلاش اور میک اِن انڈیا کے لیے اس طاقت کو بروئے کار لانے کی ضرورت ہے۔‘‘ وزیراعظم نے دیسی صلاحیتوں کو فروغ دینے پر زور دیا۔ وزیر اعظم نے زور دے کر کہا ’’آج جب بھارت کے 1.3 ارب لوگوں نے بھارت کو خود کفیل بنانے کی ذمہ داری لے لی ہے ہمیں ویکسین اور دواؤں کے لیے کلیدی اجزاء کی گھریلو مینوفیکچرنگ میں اضافہ کرنے کے بارے میں سوچنا چاہیے۔ یہ ایک ایسا محاذ ہے جسے بھارت کو فتح کرنے کی ضرورت ہے۔‘‘ وزیراعظم نے متعلقہ فریقوں کو بھارت میں نت نئے خیالات پیش کرنے ، بھارت میں اختراع کرنے ، بھارت میں مصنوعات سازی اور دنیا کے لیے مصنوعات سازی کی دعوت دی ۔ اپنی ذاتی طاقت کو پہچانئے اور دنیا کو خدمات فراہم کیجیے۔ ۔۔۔ م ن ۔ اس۔ ت ح ۔
بھگت سنگھ، راج گورو اور سکھ دیو کو ان کے یوم شہادت پر وزیراعظم کا خراج عقیدت

نئی دہلی۔23؍مارچ۔وزیراعظم جناب نریندر مودی نے بھگت سنگھ، راج گرو اور سکھ دیو کو ان کے یوم شہادت پر خراج عقیدت پیش کیا ہے۔ وزیراعظم نے اپنے پیغام میں کہا ہے کہ بھگت سنگھ، راج گورو اور سکھ دیو کی شہادت ہماری تاریخ میں ایک اہم لمحہ تھا۔ ہر ہندوستانی کو اس بات پر فخر ہے کہ ان تینوں عظیم شخصیات کا تعلق ہماری سرزمین سے تھا۔ اپنے عین عنفوان شباب کے زمانے میں انہوں نے اپنی زندگیاں محض اس لئے قربان کردی تھیں تاکہ دیگر لوگ آزادی اور وقار کی زندگی بسر کرسکیں۔
مرکزی کابینہ نے کولمبو، سری لنکا میں بی آئی ایم ایس ٹی ای سی تکنالوجی منتقلی مرکز قائم کرنے کے لیے بھارت کے ذریعہ تعاون و اشتراک کی عرضداشت (ایم او اے)کو منظوری دی

وزیر اعظم جناب نریندر مودی کی صدارت میں مرکزی کابینہ نے کثیر شعبہ جاتی تکنیکی اور اقتصادی تعاون کے لیے خلیج بنگال پہل قدمی (بی آئی ایم ایس ٹی ای سی) تکنالوجی منتقلی سہولت (ٹی ٹی ایف) کے قیام کے لیے بھارت کے ذریعہ تعاون و اشتراک کی عرضداشت (ایم او اے) کو منظوری دے دی ہے۔ سری لنکا کے کولمبو میں 30 مارچ 2022 کو منعقدہ پانچویں بی آئی ایم ایس ٹی ای سی سربراہ ملاقات میں بمسٹیک کے رکن ممالک کے ذریعہ اس سلسلے میں دستخط کیے گئے تھے۔ بمسٹیک ٹی ٹی ایف کا اہم مقصد تکنالوجیوں کی منتقلی، تجربات ساجھا کرنے اور صلاحیت سازی کو فروغ دے کر بمسٹیک اراکین ممالک کے درمیان تکنالوجی منتقلی میں تال میل، سہولت اور تعاون کو مضبوط کرنا ہے۔ یہ ٹی ٹی ایف دیگر باتوں کے علاوہ، بمسٹیک کے رکن ممالک کے درمیان مندرجہ ذریل ترجیحات والے شعبوں میں تکنالوجیوں کی منتقلی کی سہولت فراہم کرے گا۔ یہ ترجیحاتی شعبے ہیں: بایوتکنالوجی، نینو تکنالوجی، انفارمیشن اینڈ کمیونی کیشن تکنالوجی، خلائی تکنالوجی ایپلی کیشنز، زرعی تکنالوجی، خوراک ڈبہ بندی تکنالوجی، فارماسیوٹیکل تکنالوجی آٹومیشن، نئی اور قابل احیاء توانائی تکنالوجی آٹومیشن، نئی اور قابل احیاء توانائی تکنالوجی، بحری جغرافیہ، نیوکلیئر تکنالوجی ایپلی کیشنز، ای۔ فضلہ اور ٹھوس فضلہ انتظام کاری تکنالوجی، صحتی تکنالوجیاں، تباہکاری کے خطرات میں تخفیف اور موسمیاتی تبدیلی کی موافقت سے متعلق تکنالوجیاں۔ اس ٹی ٹی ایف کا ایک گورننگ بورڈ ہوگا اور اس کی سرگرمیوں کا مکمل کنٹرول گورننگ بورڈ کے تحت ہوگا۔ گورننگ بورڈ میں ہر ایک رکن ملک کی جانب سے ایک نامزد شخص شامل ہوگا۔ بمسٹیک ٹی ٹی ایف سے مندرجہ ذیل نتائج متوقع ہیں: بمسٹیک ممالک میں دستیاب تکنالوجیوں کا ڈاٹا بینک تکنالوجی منتقلی انتظام، معیارات، منظوری، علم پیمائش، جانچ اور تعین کے طریقہ کار کی سہولتوں سے متعلق شعبوں میں اچھے طور طریقوں سے جڑی معلومات کا مخزن صلاحیت سازی، ترقی کے کاموں سے متعلق تجربات اور اچھے طور طریقوں کو ساجھا کرنا، اور بمسٹیک ممالک کے درمیان تکنالوجیوں کا تبادلہ اور ان کا استعمال
وزیر اعظم 16  دسمبر 2018 کو اتر پردیش کا دورہ کریں گے

نئی دہلی۔ 15 دسمبر وزیر اعظم جناب نریندر مودی 16 دسمبر 2018 کو اتر پردیش کا دورہ کریں گے۔ وزیر اعظم رائے بریلی میں جدید کوچ فیکٹری کا معائنہ کریں گے۔ ایک پبلک میٹنگ میں 900 واں کوچ اور اس فیکٹری کے ایک ہمسفر ریک کو ہری جھنڈی دکھا ئیں گے۔ وہ مختلف ترقیاتی منصوبوں کا افتتاح کریں گے ، قوم کے نام وقف کریں گےاور سنگ بنیاد رکھیں گے۔وزیر اعظم اجتماع سے بھی خطاب کریں گے۔ بعد ازاں وزیر اعظم پریاگ راج جائیں گے ، جہاں و ہ کمبھ میلہ کے جدیدترین کمانڈ اینڈ کنٹرول کا افتتاح کریں گے۔ وہ گنگا پوجا کریں گے اور سوچھ کمبھ نمائش کا معائنہ کریں گے۔ جناب نریندر مودی پریاگ راج میں ‘‘اکشے وت’’ کا بھی دورہ کریں گے۔ اس کے بعد وزیر اعظم انڈاوا روانہ ہوں گے جہاں وہ مختلف ترقیاتی منصوبوں کا افتتاح کریں گے ، قوم کے نام وقف کریں گےاور سنگ بنیاد رکھیں گے۔ وزیر اعظم اجتماع سے بھی خطاب کریں گے۔ وزیر اعظم اس کے بعد بامرولی ایرپورٹ ، پریاگ راج آئیں گے اور دہلی واپس آنے سے قبل وہ ایر پورٹ کے نئے ٹرمینل بلڈنگ کا افتتاح کریں گے۔ ۔۔۔۔۔۔۔۔۔۔۔۔۔۔۔۔۔۔۔۔۔ (م ن ۔ رض۔ را(
وزیراعظم کی آئس لینڈ کی  وزیراعظم سے ملاقات

04 مئی 2022: وزیراعظم جناب نریندر مودی نے دوسری بھارت نارڈک سربراہ کانفرنس کے موقع پر کوپن ہیگن میں آئس لینڈ کی وزیر اعظم محترمہ کیترین جیکوبسڈوٹیر سے دو طرفہ ملاقات کی۔ دونوں وزرائے اعظم نے اپریل 2018 میں اسٹاک ہوم میں پہلی بھارت نارڈک سربراہ کانفرنس کے دوران اپنی پہلی ملاقات کو گرم جوشی سے یاد کیا۔ انھوں نے کہا کہ اس سال دونوں ممالک سفارتی تعلقات کے اپنے قیام کی 50ویں سالگرہ منا رہے ہیں۔ دونوں رہنماؤں نے خاص طور پر جیوتھرمل توانائی، بلیو اکانومی، آرکٹک، قابل تجدید توانائی، ماہی گیری، فوڈ پروسیسنگ، ڈیجیٹل یونیورسٹیوں سمیت تعلیم اور ثقافت کے شعبوں میں اقتصادی تعاون کو مزید مستحکم کرنے کے طریقوں پر تبادلہ خیال کیا۔ خاص طور پر جیوتھرمل توانائی ایک ایسا شعبہ ہے جہاں آئس لینڈ کو خصوصی مہارت حاصل ہے اور دونوں فریقوں نے اس شعبے میں دونوں ممالک کی یونیورسٹیوں کے مابین اشتراک پر بات کی۔ وزیر اعظم نے صنفی مساوات کے فروغ کے لیے وزیر اعظم جیکوبسڈوٹیر کی ذاتی کوششوں کی ستائش کی اور انھیں اس سلسلے میں بھارت کی پیش رفت سے آگاہ کیا۔ بھارت ای ایف ٹی اے تجارتی مذاکرات میں تیزی لانے پر بھی بات چیت ہوئی۔ دونوں رہنماؤں کے مابین علاقائی اور عالمی پیش رفت پر بھی گفت و شنید ہوئی۔